30 lutygo we ajnfachowym kalyndorzu niy ma, nale trefiōło sie pora razōw we gyszychcie, co bōła tako data, zowdy yno we jydnym kraju. Tak bōło we 1712 roku we Szwecyji, kero zrezygnowoła ze przeleziynio na gregoriański kalyndorz, a skiż tego brakowoło jeji jednygo dnia, co ôstoło wyrōwnane bez dodanie go do lutygo, jako 30 dziyń tego mieśōnca. We Sojuszu Socjalistycznych Sowieckich Republik trefiōł sie 30 luty 2 razy - we 1930 a 1931, skiż wkludzynio "rewolucyjnygo kalyndorza", we kerym kożdy mieśōnc mioł 30 dńōw. We 1932 wkludzōno tam nazod gregoriański kalyndorz. Podug ynglickigo historyka Sacrobosco, we piyrszyj wersyji juljańskigo kalyndorza luty mioł 29 dńōw, a we przestympnych rokach 30, nale niy ma to potwierdzōne we inkszych zdrzōdłach. 30 lutygo je proponowane ôd Elisabeth Achelis, kero ôpracowoła kalyndorz mianowany ôd jygo zwolyńnikōw "Światowym Kalyndorzem". We nim luty mo zowdy 30 dńōw, a we przestympnych rokach dodowo sie ekstra dziyń, kery niy je przipisany do żodnygo mieśōnca a mo być wolny ôd roboty.